მარკოზ მახარებელი
მარკოზ მახარებელი (ებრ. מרקוס, ბერძ. Μάρκος; გ. დაახლოებით 63, ალექსანდრია) — ერთ-ერთი სახარების ავტორი, ქრისტეს სამოცდაათ მოციქულთაგანი ლევიტელთა ტომიდან, იერუსალიმის მკვიდრი. მისი ებრაული სახელია იოანე, ლათინური სახელი მარკოზი რომში საქადაგებლად გამგზავრების წინ დაირქვა. ის იყო პეტრე მოციქულის საყვარელი მოწაფე. მართლმადიდებელ ეკლესიაში მახარებლის ხსენების დღეა — 25 აპრილი (8 მაისი) და 4 (17) იანვარი [კრება წმიდათა 70-თა მოციქულთა], ხოლო კათოლიკურ ეკლესიაში — 25 აპრილი და 31 იანვარი [ვენეციაში წმინდა ნაწილების გადატანის დღე] და სხვა დასავლურ ეკლესიებში — 25 აპრილი.